CELEX: 62014CN0070
Language: hu
Date: 2014-02-10 00:00:00
Title: C-70/14. sz. ügy: A Tribunal Administrativo e Fiscal de Viseu (Portugália) által 2014. február 10-én benyújtott előzetes döntéshozatal iránti kérelem – Agrocaramulo – Empreendimentos Agropecuários do Caramulo, S.A. kontra Instituto de Financiamento da Agricultura e Pescas, IP (IFAP)

5.5.2014   
            
            
               HU
            
            
               Az Európai Unió Hivatalos Lapja
            
            
               C 135/23
            
         A Tribunal Administrativo e Fiscal de Viseu (Portugália) által 2014. február 10-én benyújtott előzetes döntéshozatal iránti kérelem – Agrocaramulo – Empreendimentos Agropecuários do Caramulo, S.A. kontra Instituto de Financiamento da Agricultura e Pescas, IP (IFAP)
   (C-70/14. sz. ügy)
   2014/C 135/27
   Az eljárás nyelve: portugál
   
      A kérdést előterjesztő bíróság
   
   Tribunal Administrativo e Fiscal de Viseu (Portugália)
   
      Az alapeljárás felei
   
   
      Felperes: Agrocaramulo – Empreendimentos Agropecuários do Caramulo, S.A.
   
      Alperes: Instituto de Financiamento da Agricultura e Pesca, IP (IFAP)
   
      Az előzetes döntéshozatalra előterjesztett kérdések
   
   Figyelemmel arra, hogy a Ministério da Agricultura, do Desenvolvimento Rural e das Pescas, IFAP – Instituto de Financiamento de Agricultura e Pescas, IP (a mezőgazdasági, vidékfejlesztési és halászati minisztérium mezőgazdasági és halászati finanszírozásokért felelős hivatala) úgy ítélte meg, hogy „export-visszatérítés alapjául csak azok a termékek szolgálhatnak, amelyek:
   
               —
            
            
               a „70%-os csirkék” elnevezésű termékeket jelölő 0207 12 10 9900 export-visszatérítési nómenklatúra kód alá tartoznak, amelyek esetében a sternum végek, a femur és a tibiasz még nincsenek teljesen elcsontosodva, vagy
            
         
               —
            
            
               a „65%-os csirkék” elnevezésű termékeket jelölő 0207 12 10 9190 export-visszatérítési nómenklatúra kód alá tartoznak, amelyek esetében a sternum végek, a femur és a tibiasz még nincsenek teljesen elcsontosodva”, és arra, hogy a társaság ténylegesen kitojt tojótyúkokat (a tojásrakási időszak végén levágott tojótyúkok, amely időpontban a csontvázuk teljesen elcsontosodott állapotban van) exportált, a „kitojt tojótyúkok” elnevezésű, a 2002. december 13-i 2319/2002/EK (1), a 2003. december 5-i 2180/2003/EK (2), a 2004. december 10-i 2199/2004/EK (3) és a 2005. december 15-i 2091/2005/EK (4) bizottsági rendelettel – amely rendeletek a mezőgazdasági termékek export-visszatérítési nómenklatúrájának 2003-as, 2004-es, 2005-ös, illetve 2006-os változatait tették közzé – módosított, 3846/87/EGK rendelet (5) I. mellékletében megjelölt, 0207 12 10 9900 és 0207 12 90 9190 termékkódokkal ellátott termék a „Más” árumegnevezés alá tartozik?
            
         
      (1)  HL L 325., 35. o.
   
      (2)  HL L 335., 1. o.
   
      (3)  HL L 380., 1. o.
   
      (4)  HL L 343., 1. o.
   
      (5)  A mezőgazdasági termékek export-visszatérítési nómenklatúrájának létrehozásáról szóló, 1987. december 17-i 3846/87/EGK bizottsági rendelet (HL L 366., 1. o.; magyar nyelvű különkiadás 3. fejezet, 7. kötet, 325. o.)